b'\n_START_ARTICLE_\n5a etapa del Tour de Fran\xc3\xa7a de 2016\n_START_SECTION_\nRecorregut\n_START_PARAGRAPH_\nPrimera etapa de mitja muntanya pel mass\xc3\xads Central, amb dues parts d\'etapa ben diferenciades. Els primers 133 quil\xc3\xb2metres s\xc3\xb3n m\xc3\xa9s aviat plans, sense grans desnivells a superar i sols una cota de quarta categoria al quil\xc3\xb2metre 16. Amb l\'entrada al departament del Cantal el recorregut es comen\xc3\xa7a a complicar, amb un terreny en continua pujada i l\'encadenament de 4 ports en els darrers 40 quil\xc3\xb2metres, dos d\'ells de segona i rampes que superen el 10%.\n_START_SECTION_\nDesenvolupament de l\'etapa\n_START_PARAGRAPH_\nEn els primers quil\xc3\xb2metres d\'etapa es forma una escapada integrada per nou corredors: Andriy Grivko (Astana), Rafal Majka (Tinkoff), Cyril Gautier (AG2R-La Mondiale), Greg van Avermaet (BMC), Serge Pauwels (Dimension Data), Bartosz Huzarski (Bora-Argon 18), Thomas De Gendt (Lotto-Soudal), Romain Sicard (Direct Energie) i Florian Vachon (Fortuneo-Vital Concept) que aconseguiran fins a 6\' sobre el gran grup. Plegats aconseguiren sis minuts sobre el gran grup. A manca de 100 quil\xc3\xb2metres Van Avermaet, De Gend i Grivko deixaren enrere als fins aleshores companys d\'escapada. Aquest trio tenia disposava de m\xc3\xa9s de 15 minuts sobre el gran grup a manca de 73 quil\xc3\xb2metres. Aquesta difer\xc3\xa8ncia s\'an\xc3\xa0 reduint a poc a poc moment amb l\'arribada del tram muntany\xc3\xb3s del final d\'etapa, per\xc3\xb2 a manca de 35 quil\xc3\xb2metres encara superava els 11 minuts. En l\'ascensi\xc3\xb3 al Pas de Peyrol - Puy Mary Grivko queda despenjat del grup capdavanter, mentre el Movistar Team comen\xc3\xa7\xc3\xa0 a accelerar el ritme per darrere. Aix\xc3\xb2 va fer que homes com Vincenzo Nibali (Astana), Rui Costa (Lampre-Merida) o Ilnur Zakarin (Katusha) perdessin contacte amb el gran grup. A manca de 17 quil\xc3\xb2metres, en l\'ascensi\xc3\xb3 al coll del Perthus, Van Avermaet  deixa enrere a De Gendt i marxar en solitari cap a la vict\xc3\xb2ria final i el liderat. A Le Lioran es presenta amb m\xc3\xa9s de dos minuts i mig sobre De Gendt i m\xc3\xa9s de cinc sobre el gran grup encap\xc3\xa7alat per Joaquim Rodr\xc3\xadguez. Alberto Contador (Tinkoff) perd 33" sobre la resta de favorits, en un final d\'etapa en qu\xc3\xa8 l\'equip el deix\xc3\xa0 sol.\n_START_SECTION_\nAbandonaments\n_START_PARAGRAPH_\nNo es produeix cap abandonament durant l\'etapa.'